Il-Malti li għandu 32 sena kien se jaqbad il-katamaran biex jinżel Malta b'231 kilo marijuana Malti ta’ 32 sena ġie arrestat f’Pozzallo, ftit qabel ma qabad il-katamaran lejn Malta waqt li kien qiegħed iġorr 231 kilo droga marijuana. Il-Pulizija f’Ragusa ddeskrivew dan l-arrest bħala waħda mill-akbar operazzjonijiet kontra d-droga li ħadmu fuqhom. Ir-raġel ġie arrestat bil-lejl ta’ bejn it-Tlieta u l-Erbgħa waqt li kien se jirkeb il-katamaran Jean De La Vallettan fi triqtu lejn Malta. Skont is-siti tal-aħbarijiet Taljani, il-Malti arrestat huwa xufier tat-trailers ma’ kumpanija Maltija rinomata. Il-Malti qed jinżamm arrestat fi Sqallija sakemm jibdew il-proċeduri.